Forslaget indgår i en række foranstaltninger, der er udarbejdet som reaktion på den aktuelle covid-19-pandemi, blandt andet investeringsinitiativet som reaktion på coronavirusset, og det supplerer andre instrumenter til støtte for beskæftigelsen såsom Den Europæiske Socialfond og Den Europæiske Fond for Strategiske Investeringer (EFSI)/InvestEU. Ved i dette særlige tilfælde med covid-19-udbruddet at gøre brug af lånoptagelse og långivning til støtte for medlemsstaterne fungerer dette forslag som en ekstra sikkerhedsforanstaltning til at finansiere arbejdsfordelingsordninger og lignende foranstaltninger, der bidrager til at beskytte arbejdspladser og dermed arbejdstagere og selvstændige mod risikoen for arbejdsløshed.

Forslaget er et supplement til et andet EU-retsinstrument, der har til formål at yde støtte til medlemsstaterne i nødsituationer, nemlig Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond ("forordning (EF) nr. 2012/2002"). Europa-Parlamentets og Rådets forordning (EU) 2020/461 blev vedtaget den 30. marts 2020 og indeholder ændringer til førnævnte instrument, som udvider dets anvendelsesområde til at omfatte større folkesundhedskriser og fastlægger, hvilke specifikke tiltag der er berettigede til finansiering.

Under hensyntagen til den foreliggende dokumentation foreslår Kommissionen, at Rådet vedtager en gennemførelsesafgørelse for at udvide listen over foranstaltninger, som Rådet ved gennemførelsesafgørelse (EU) 2020/1353 allerede har tildelt finansiel støtte.

b)tildeling af yderligere månedlige kontantydelser til sundhedspersonale og supplerende engangskontantydelser til andre sundhedsarbejdere, der bekæmper covid-19. Ydelsen blev tildelt personer, der deltog i leveringen af sundhedsydelser og havde direkte kontakt med patienter, der var smittet og mistænkt for at være smittet med sars-CoV-2-virusset, i organisatoriske afdelinger under medicinske enheder. Sundhedsministeren pålagde den nationale sundhedsfond at overføre midler til medicinske enheder, der udfører medicinske aktiviteter, med det formål at tildele ydelserne.

a)finansiering af udførelsen af diagnostiske PCR-test. Sundhedsministeren pålagde den nationale sundhedsfond at indgå kontrakter med interesserede laboratorier om udførelse af diagnostiske RT-PCR-test for SARS-CoV-2. Udgifterne til testning blev finansieret over statsbudgettet og stod i et rimeligt forhold til antallet af personer, der ansøgte om testning

Den 6. august 2020 anmodede Polen om finansiel støtte fra Unionen, og den 25. september 2020 tildelte Rådet ved gennemførelsesafgørelse (EU) 2020/1353 finansiel støtte til Polen med henblik på at supplere landets nationale indsats for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige.

Ved Rådets forordning (EU) 2020/672 ("SURE-forordningen") fastsættes den retlige ramme for Unionens finansielle støtte til medlemsstater, der oplever eller er i alvorlig risiko for en alvorlig økonomisk forstyrrelse som følge af covid-19-udbruddet. Støtten inden for rammerne af SURE har primært til formål at finansiere arbejdsfordelingsordninger eller lignende foranstaltninger, der tager sigte på at beskytte arbejdstagere og selvstændige og dermed mindske forekomsten af arbejdsløshed og indkomsttab, samt, som supplement, med henblik på finansiering af visse sundhedsrelaterede foranstaltninger, navnlig på arbejdspladsen.

Ud over garantierne fra medlemsstaterne indeholder ordningen andre sikkerhedsforanstaltninger for at sikre dens finansielle soliditet:

På grund af det presserende behov for at udarbejde forslaget, således at Rådet kan vedtage det i tide, kunne der ikke gennemføres en høring af de berørte parter.

Forslaget fremsættes i forlængelse af en anmodning fra en medlemsstat og er et udtryk for europæisk solidaritet, idet der ydes finansiel støtte fra Unionen i form af midlertidige lån til en medlemsstat, der er berørt af covid-19-udbruddet. Som en ekstra sikkerhedsforanstaltning vil denne finansielle støtte midlertidigt understøtte regeringens øgede offentlige udgifter til arbejdsfordelingsordninger og lignende foranstaltninger, således at arbejdspladser og dermed arbejdstagere og selvstændige kan beskyttes mod risikoen for arbejdsløshed og tab af indkomst.

RÅDETS GENNEMFØRELSESAFGØRELSE

om ændring af gennemførelsesafgørelse (EU) 2020/1353 om midlertidig støtte til Republikken Polen i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EU) 2020/672 af 19. maj 2020 om oprettelse af et europæisk instrument for midlertidig støtte til mindskelse af risiciene for arbejdsløshed i en nødsituation (SURE) som følge af covid-19-udbruddet, særlig artikel 6, stk. 1,

under henvisning til forslag fra Europa-Kommissionen, og

ud fra følgende betragtninger:

(1)I forlængelse af en anmodning fra Polen af 6. august 2020 tildelte Rådet ved gennemførelsesafgørelse (EU) 2020/1353 finansiel støtte til Polen i form af et lån på højst 11 236 693 087 EUR med en maksimal gennemsnitlig løbetid på 15 år og en rådighedsperiode på 18 måneder med henblik på at supplere Polens nationale indsats for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige.

(2)Lånet skulle anvendes af Polen til at finansiere de arbejdsfordelingsordninger og lignende foranstaltninger, der er omhandlet i artikel 3 i gennemførelsesafgørelse (EU) 2020/1353.

(3)Covid-19-udbruddet har fastlåst en væsentlig del af arbejdsstyrken i Polen. Dette fører fortsat til pludselige og kraftige stigninger i de offentlige udgifter i Polen med hensyn til nye foranstaltninger, nærmere bestemt PCR-test og kontantydelser til sundhedsarbejdere, der bekæmper covid-19.

(4)Covid-19-udbruddet og de ekstraordinære foranstaltninger, som Polen har gennemført i 2020, 2021 og 2022 for at dæmme op for dette udbrud og de socioøkonomiske og sundhedsrelaterede konsekvenser heraf, havde og har stadig dramatiske følger for de offentlige finanser. I 2020 havde Polen et offentligt underskud og en offentlig gæld på henholdsvis 6,9 % og 57,1 % af bruttonationalproduktet (BNP), som faldt til henholdsvis 1,9 % og 53,8 % ved udgangen af 2021. Ifølge Kommissionens forårsprognose 2022 forventes Polen at have et offentligt underskud og en offentlig gæld på henholdsvis 4,0 % og 50,8 % af BNP ved udgangen af 2022. Ifølge Kommissionens mellemliggende sommerprognose 2022 forventes Polens BNP at stige med 5,2 % i 2022.

(5)Den 19. september 2022 anmodede Polen Unionen om at udvide listen over foranstaltninger, hvortil der allerede var tildelt finansiel støtte ved gennemførelsesafgørelse (EU) 2020/1353, med henblik på fortsat at supplere landets nationale indsats i 2020, 2021 og 2022 for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige ("anmodningen"). Polen indførte navnlig en række sundhedsrelaterede foranstaltninger for at imødegå virkningerne af covid-19-udbruddet, jf. betragtning 6-7.

(6)På grundlag af "lov af 2. marts 2020 om specifikke løsninger til forebyggelse, modvirkning og udryddelse af covid-19, andre smitsomme sygdomme og krisesituationer som følge heraf" pålagde sundhedsministeren den nationale sundhedsfond at indgå kontrakter med interesserede laboratorier om udførelse af diagnostiske RT-PCR-test for sars-CoV-2. Udgifterne til testning blev finansieret over statsbudgettet og stod i et rimeligt forhold til antallet af personer, der ansøgte om testning. Som nævnt i anmodningen er det kun udgifter, der er afholdt i 2020 og 2021, der skal finansieres inden for rammerne af SURE. Foranstaltningen er ny og blev gennemført fra udgangen af april 2020 til udgangen af marts 2022.

(7)På grundlag af "lov af 2. marts 2020 om specifikke løsninger til forebyggelse, modvirkning og udryddelse af covid-19, andre smitsomme sygdomme og krisesituationer som følge heraf" og "lov af 14. august 2020 om ændring af visse retsakter for at sikre, at sundhedsberedskabet fungerer i forbindelse med covid-19-pandemien, og efter at den er ophørt" pålagde sundhedsministeren den nationale sundhedsfond at overføre midler til medicinske enheder, der udfører medicinske aktiviteter, med det formål at tildele kontantydelser til sundhedspersonale, der bekæmper covid-19, som omhandlet i anmodningen. Foranstaltningen består i at dække omkostningerne ved at yde yderligere månedlige kontantydelser til sundhedspersonale og supplerende engangskontantydelser til andre sundhedsarbejdere. Ydelsen blev tildelt personer, der deltog i leveringen af sundhedsydelser og havde direkte kontakt med patienter, der var smittet og mistænkt for at være smittet med sars-CoV-2-virusset, i organisatoriske afdelinger under medicinske enheder. Kun udgifter, der er afholdt i 2020 og 2021, skal finansieres inden for rammerne af SURE. Foranstaltningen er ny og blev gennemført fra september 2020 til udgangen af marts 2022.

(8)Polen opfylder de i artikel 3 i forordning (EU) 2020/672 nævnte betingelser for at anmode om finansiel støtte. Polen har forelagt Kommissionen passende dokumentation for, at de faktiske og planlagte offentlige udgifter pr. 1. februar 2020 er steget med 11 826 003 428 EUR som følge af de nationale foranstaltninger, der er truffet for at imødegå de socioøkonomiske virkninger af covid-19-udbruddet. Der er tale om en pludselig og kraftig stigning, som også er knyttet til de nye sundhedsrelaterede foranstaltninger med henblik på at imødegå virkningerne af covid-19-udbruddet, der omfatter en betydelig del af virksomhederne og arbejdsstyrken i Polen. Polen har til hensigt at finansiere 9 100 000 EUR af det øgede udgiftsbeløb som følge af de nye sundhedsrelaterede foranstaltninger med midler fra Unionen over EU-budgettet og 580 210 341 EUR med egne midler.

(9)Kommissionen har hørt Polen og bekræftet, at der er sket en pludselig og kraftig stigning i de faktiske og planlagte offentlige udgifter, der er direkte forbundet med de arbejdsfordelingsordninger og lignende foranstaltninger samt indførelsen af relevante sundhedsrelaterede foranstaltninger i forbindelse med covid-19-udbruddet, som er omhandlet i anmodningen af 19. september 2022, jf. artikel 6 i forordning (EU) 2020/672.

(10)De sundhedsrelaterede foranstaltninger, jf. Polens anmodning af 19. september 2022, som er omhandlet i betragtning 6-7, udgør 1 672 546 359 EUR.

(11)Den finansielle støtte, der allerede er tildelt ved gennemførelsesafgørelse (EU) 2020/1353, bør derfor også omfatte de nye foranstaltninger, som er omhandlet i betragtning 6-7.

(12)Denne afgørelse bør ikke berøre udfaldet af eventuelle sager om forvridning af det indre marked, som anlægges, navnlig i henhold til traktatens artikel 107 og 108. Den fritager heller ikke medlemsstaterne for i henhold til traktatens artikel 108 at underrette Kommissionen om eventuel statsstøtte.

(13)Polen bør regelmæssigt underrette Kommissionen om afholdelsen af de planlagte offentlige udgifter, således at Kommissionen kan vurdere, i hvilket omfang Polen har afholdt disse udgifter.